{"text_format":"1","workbook":"xlsx","n_sheets":1,"sheets":["TS"],"not_rendered":{"charts":0,"images":0,"macros":1,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900"}

{"sheet":"TS","index":0,"n_rows":50,"n_cols":4,"rows_kept":50,"cut":false,"hidden":false,"merged":[[2,0,2,1],[1,0,1,1]]}
[]
["Pirkimo \"Duomenų saugyklos\""]
["TECHNINĖ SPECIFIKACIJA (PROJEKTAS)"]
[]
["Nr.","Pavadinimas","Kiekis"]
[]
["1.1.","Duomenų saugykla",1,"vnt."]
["1.1.1.","Modelis: nurodyti firmą gamintoją, modelį, gamintojo suteiktą kodą."]
["1.1.2.","Įrenginys: diskinė duomenų saugykla, montuojama į standartinę 19 colių montažinę spintą. Bendras siūlomos duomenų saugyklos aukštis ne daugiau kaip 4U. Turi būti pridėtos visos duomenų saugyklos montavimui spintoje reikalingos dalys."]
["1.1.3.","Duomenų saugyklos valdikliai: duomenų saugykla turi būti su ne mažiau kaip 2 (dviem) vienas kitą dubliuojančiais valdikliais, dirbančiais „active/active“ režime, t. y. tas pats loginis diskas (angl.  LUN) turi būti prieinamas visiems valdikliams vienu metu. Loginio disko našumas privalo nepriklausyti nuo to, per kurį valdiklį jis pasiekiamas, t. y. našumas vienu metu turi būti vienodas pasiekiant loginį diską per bet kurį valdiklį. "]
["1.1.4.","Spartinančioji atmintis: duomenų saugykla privalo turėti ne mažiau kaip 64 GB spartinančios atminties (angl. cache) duomenims ir valdymo operacijoms."]
["1.1.5.","Palaikomi diskų tipai: duomenų saugykla turi palaikyti SSD, SAS ir SAS NL tipo „karšto keitimo“ diskus. Disko prijungimo sąsaja turi būti ne lėtesnė nei 12G SAS. Duomenų saugykla turi užtikrinti įvairių diskų kombinacijų veikimą ir suderinamumą vienoje saugykloje."]
["1.1.6.","Duomenų saugyklos talpa: naudinga talpa (naudojant dviejų diskų gedimo vienu metu apsaugą bei papildomą laisvą vietą (angl. spare space) nenaudojant duomenų sutankinimo (deduplikacijos, kompresijos ar analogiškų technologijų)) turi būti ne mažesnė kaip 370 TB. Naudinga talpa turi būti realizuota ne mažiau kaip 24 vnt. SAS NL tipo diskais. Turi būti pateikta talpos konfigūratoriaus ataskaita. Palaikoma skirsnio (angl. volume) talpa turi būti ne mažesnė kaip 256 TB."]
["1.1.7.","Duomenų saugyklos plečiamumas: turi būti galimybė išplėsti siūlomą duomenų saugyklos konfigūraciją iki ne mažiau kaip 400 vnt. diskų. Turi būti realizuota galimybė naudoti SFF ir LFF diskų lentynas vienu metu."]
["1.1.8.","Palaikomi RAID lygiai: duomenų saugykla aparatiniame lygmenyje turi palaikyti RAID 1, 5 ir 6 lygius. Duomenų saugykla aparatiniame lygmenyje turi palaikyti Distributed RAID 6 (DRAID 6) arba lygiavertį RAID lygį t.y. diskų masyvas saugomų duomenų atkūrimui turi naudoti ne rezervuotą atsarginį diską (angl. spare disk), bet laisvą vietą (angl. spare space) paskirstytą RAID grupę sudarančiuose fiziniuose diskuose."]
["1.1.9.","Duomenų saugyklos prievadai: duomenų saugykloje turi būti: ne mažiau kaip 4 vnt. RJ-45 10 Gb Ethernet prievadų iSCSI pajungimui ir duomenų saugyklos valdymui; ne mažiau kaip 2 vnt. 12 Gbps SAS tipo prievadų papildomų lentynų plėtimui. Turi būti galimybė įdiegti ne mažiau kaip 8vnt. papildomų prievadų: 12 Gb SAS arba 16 Gb FC arba 10 Gb SFP+ iSCSI."]
["1.1.10.","Suderinamumas su operacinėmis sistemomis ir hypervizoriais: duomenų saugykla turi būti sertifikuota darbui su Microsoft Windows Server, RedHat Enterprise Linux (RHEL), SUSE Linux Enterprise Server (SLES) ir VMware operacinėmis sistemomis."]
["1.1.11.","Duomenų perskirstymo tarp skirtingų laikmenų funkcijos (angl. tiering): duomenų saugykla turi palaikyti automatinę duomenų perskirstymo tarp skirtingo tipo laikmenų (SSD/SAS diskų grupių) funkciją (angl. tiering). Turi būti pateikta šios funkcijos licencija visai pasiūlytai duomenų saugyklos talpai."]
["1.1.12.","Efektyvaus talpos panaudojimo funkcija (angl. thin provisioning): duomenų saugykla turi leisti kurti loginius diskus ir logines saugyklas, didesnes nei yra laisvos diskinės vietos, dalintis nepanaudota diskine vieta tarp loginių diskų ir loginių saugyklų (angl. thin provisioning). Turi būti pateikta šios funkcijos licencija visai pasiūlytai duomenų saugyklos talpai."]
["1.1.13.","Momentinis kopijavimas (angl. snapshot): duomenų saugykla turi užtikrinti ne mažiau kaip 8000 vnt.  momentinių kopijų (angl. snapshot) padarymą."]
["1.1.14.","Turi būti galimybė atlikti momentines kopijas, kurias būtų galima tik skaityti (angl. Immutable), tokiu būdu apsaugant jas nuo pakeitimų ar ištrynimo. Turi turėti rolių atskyrimo (angl. Separation of Duties) funkcionalumą, kuris leidžia atskirti įprastas momentines kopijas nuo apsaugotų (angl. Immutable) momentinių kopijų, ir prieigą prie apsaugotų kopijų turi turėti tik specialią prieigą (rolę) turintys saugos administratoriai, bet ne įprasti saugyklos administratoriai."]
["1.1.15.","Turi būti pateikta šios funkcijos licencija visai pasiūlytai duomenų saugyklos talpai."]
["1.1.16.","Nuotolinis kopijavimas  ir aukštas pasiekiamumas: duomenų saugykla turi turėti galimybę nuotoliniam sinchroniniam ir asinchroniniam duomenų replikavimui bei palaikyti aukšto pasiekiamumo architektūrą, užtikrinančią, kad tas pats loginis diskas (LUN/volume) būtų vienu metu prieinamas serveriams iš dviejų geografiškai atskirtų sistemų skaitymo ir rašymo režimu (active-active). Turi būti pateikta šios funkcijos licencija visai pasiūlytai duomenų saugyklos talpai."]
["1.1.17.","Duomenų sutankinimas: turi būti palaikomas duomenų suspaudimo (angl. compression) ir duomenų išdubliavimo (angl. deduplication) funkcionalumas. Turi būti pateiktos šių funkcijų licencijos visai pasiūlytai duomenų saugyklos talpai."]
["1.1.18.","Duomenų saugumas: duomenų saugykla turi palaikyti „data at rest“ tipo arba lygiavertį duomenų šifravimą.  Turi būti galimybė atlikti vidinių saugyklos diskų duomenų šifravimą. Aukščiau paminėtą funkcionalumą turi būti galima aktyvuoti įsigyjant tik reikalingas licencijas ir nekeičiant techninės įrangos."]
["1.1.19.","Duomenų migravimas: duomenų saugykla turi užtikrinti galimybę lengvai ir be trikdymų (angl. non-disruptive) migruoti duomenis iš turimos duomenų saugyklos į naujai perkamą duomenų saugyklą."]
["1.1.20.","Dubliuoto pasiekiamumo tvarkyklės (angl. multipath): turi būti pateiktos duomenų saugyklos gamintojo dubliuoto pasiekiamumo tvarkyklės neribotam tarnybinių stočių skaičiui."]
["1.1.21.","Duomenų saugyklos valdymas: duomenų saugykla valdymui turi turėti: interaktyvią administratoriaus grafinę sąsają (angl. graphical user interface); komandinę sąsają (angl. command line interface)."]
["1.1.22.","Saugyklos būsenos, talpos ir našumo stebėjimas ir valdymas: turi būti pateiktos licencijos duomenų saugyklos stebėjimo ir valdymo programinei įrangai, veikiančiai debesijos pagrindu. Licencijos turi būti pateikiamos ne trumpesniam kaip 5 metų laikotarpiui. Duomenų saugyklos stebėjimo ir valdymo programinė įranga turi realiu laiku stebėti sistemos būseną, pagrindinius našumo rodiklius, pagrindinius talpos panaudojimo parametrus, o įvykus sutrikimui, informuoti serviso centrą. Duomenų saugyklos stebėjimo ir valdymo programinė įranga turi aptikti galimą kenkėjišką duomenų modifikavimą, identifikuoti neįprastus ar masinio pakeitimo modelius ir generuoti automatinius įspėjimus."]
["1.1.23.","Maitinimo ir aušinimo sistemos: turi būti perteklinės bei dubliuotos maitinimo ir aušinimo sistemos. Maitinimo ir aušinimo sistemos turi būti „karšto keitimo“ ir užtikrinti keitimą nestabdant sistemos."]
["1.1.24.","Garantiniai įsipareigojimai: ne mažiau kaip 5 metų gamintojo užtikrinta garantinė priežiūra darbo vietoje, reakcijos laikas į pranešimą kita darbo diena. Gamintojo garantuojamas nemokamas dalių tiekimas ir nemokami remonto darbai garantinės priežiūros metu. Lietuvoje turi veikti įrangos gamintojo sertifikuotas aptarnavimo centras."]
["1.1.25.","Visų reikalaujamų funkcijų programinės įrangos licencijos turi būti pateiktos su programinės įrangos palaikymu ir naujų versijų pateikimu 5 metams. Turi būti patiekiamos tokios licencijos, kurios neribotų prijungiamų tarnybinių stočių ir virtualizuojamų duomenų kiekio."]
["1.1.26.","Komplektavimas: siūloma įranga turi būti nauja ir anksčiau nenaudota. Bet kokiu būdu atnaujinti (angl. renew, refurbished, remarketed) komponentai neleistini. "]
["1.1.27.","Visos komplektuojančios duomenų saugyklos dalys privalo būti suderinamos ir pažymėtos gamintojo gamykliniais kodais."]
["1.1.28.","Turi būti pateiktos visos būtinos programinės įrangos licencijos išvardintam duomenų saugyklos funkcionalumui, standartams ir prievadams palaikyti."]
["1.1.29.","Produkto kodai (angl. part numbers): atskirame priede turi būti pateikti visų siūlomos duomenų saugyklos komplektuojančių dalių kodai (ang. Part Number), trumpi aprašymai anglų arba lietuvių kalba ir kiekiai."]
["1.1.30.","Pateikti nuorodą į techninę dokumentaciją gamintojo interneto svetainėje, kurioje pateikiama informacija apie siūlomos duomenų saugyklos pagrindines charakteristikas ir atitikimą techninės specifikacijos reikalavimams."]
["1.1.31.","Papildomai komplektuojamos dalys: komplekte privalo būti: ne mažiau kaip 4vnt. 10GBASE-T SFP+ RJ45 tipo moduliukų suderinamų su perkančiosios organizacijos naudojamais HPE SN2010M komutatoriais. Siūlomi moduliukai turi būti to paties gamintojo kaip ir perkančiosios organizacijos naudojami HPE SN2010M komutatoriai. Nurodyti siūlomų moduliukų firmą gamintoją, modelį, gamintojo suteiktą kodą; ne mažiau kaip 4vnt. tinklinių neekranuotų komutacinių kabelių, ne mažiau kaip 3m. ilgio, Cat6A kategorijos, RJ45/RJ45 tipo jungtys. Komplektuojami komutaciniai kabeliai gali būti bet kurio kito gamintojo."]
["1.2.","Duomenų saugyklos diegimo paslaugos",1,"kompl."]
["1.2.1.","Diegimo darbai: duomenų saugykla privalo būti sumontuota perkančiosios organizacijos serverinėje tam skirtoje spintoje, prijungta prie duomenų ir valdymo tinklų visais tam numatytais prievadais, paruošta darbui pagal gamintojo rekomenduojamas gerąsias praktikas. "]
["1.2.2.","Turi būti atliktas duomenų saugyklos valdiklių mikrokodo versijos patikrinimas ir, jeigu reikia, atnaujinimas iki paskutinės sertifikuotos mikrokodų versijos."]
["1.2.3.","Turi būti atliktas duomenų saugyklos inicializavimas, patikrinta, kad duomenų saugykla funkcionuoja tinkamai."]
["1.2.4.","Turi būti atliktas valdymo ir stebėjimo konsolės sukonfigūravimas duomenų saugyklos valdymui ir stebėjimui. "]
["1.2.5.","Turi būti atliktas valdymo prievadų sukonfigūravimas, diskinių erdvių sukonfigūravimas, tarnybinių stočių prieigos sukonfigūravimas pagal su perkančiąja organizacija suderintus reikalavimus."]
["1.2.6.","Turi būti atliktas informacijos perkėlimas iš esamų duomenų saugyklų pagal su perkančiąja organizacija suderintą tvarką."]
["1.2.7.","Turi būti atliktas duomenų saugyklos skirsnių (angl. „volume“) momentinių kopijų (angl. „snapshot“) sukonfigūravimas pagal su perkančiąja organizacija suderintus reikalavimus."]
["1.2.8.","Įrangos diegimas ir integracija į esamą perkančiosios organizacijos IT infrastruktūrą privalo būti atlikti suderintu su perkančiąja organizacija laiku, perkančiosios organizacijos patalpose."]
["1.2.9.","Darbai turi būti atliekami taip, kad nebūtų pažeisti garantinio aptarnavimo ar licencijavimo reikalavimai. "]
["1.2.10.","Į siūlomą kainą turi būti įtrauktas ne mažiau kaip 3 mėn. garantinis laikotarpis atliktiems diegimo darbams. "]
["1.2.11.","Į siūlomą kainą taip pat įtrauktas perkančiosios organizacijos IT administratoriaus apmokymas administruoti duomenų saugyklą. Mokymai atliekami perkančiosios organizacijos patalpose, suderintu laiku, mokymų trukmė ne mažiau kaip 4 akad. val."]